Oficialusis leidinys L 074 , 15/03/2001 p. 0026 - 0028



EEE jungtinio komiteto sprendimas Nr. 190/1999 1999 m. gruodžio 17 d. iš dalies keičiantis EEE susitarimo VII priedą (Profesinių kvalifikacijų abipusis pripažinimas) EEE JUNGTINIS KOMITETAS, atsižvelgdamas į Europos ekonominės erdvės susitarimą, patikslintą Protokolu, patikslinančiu Europos ekonominės erdvės susitarimą, toliau — Susitarimas, ypač į jo 98 straipsnį, kadangi: (1) Susitarimo VII priedas buvo iš dalies pakeistas 1998 m. sausio 30 d. EEE jungtinio komiteto sprendimu Nr. 6/98 [1]. (2) 1997 m. spalio 6 d. Europos Parlamento ir Tarybos direktyva 97/50, iš dalies keičianti Direktyvą 93/16/EEB, skirtą padėti laisvam gydytojų judėjimui ir jų diplomų, pažymėjimų ir kitų oficialią kvalifikaciją patvirtinančių dokumentų abipusiam pripažinimui [2] turi būti įtraukta į Susitarimą. (3) Direktyvos 93/16/EEB 5 straipsnio 3 dalies ir 7 straipsnio 2 dalies atnaujinimo tvarka, pateikta Direktyvoje 97/50/EB, turi būti pritaikyta Susitarimo tikslams. (4) Tarybos direktyvos 93/16/EEB adaptacijos, padarytos Akto dėl Austrijos Respublikos, Suomijos Respublikos ir Švedijos Karalystės stojimo sąlygų ir Sutarčių, kuriomis grindžiama Europos Sąjunga, pritaikomųjų pataisų [3] I priedo XI skyriaus D (III) dalies 1 punktu, turi būti įtrauktos į Susitarimą, NUSPRENDĖ: 1 straipsnis Susitarimo VII priedo 4 punktas (Tarybos direktyva 93/16/EEB) papildomas tokiu įrašu: "su pakeitimais, padarytais: — 1 94 N: Aktu dėl Austrijos Respublikos, Suomijos Respublikos ir Švedijos Karalystės stojimo sąlygų ir Sutarčių, kuriomis grindžiama Europos Sąjunga, pritaikomųjų pataisų (OL C 241, 1994 8 29, p. 21, su pritaikomosiomis pataisomis, padarytomis OL L 1, 1995 1 1, p. 1). — 397 L 0050: 1997 m. spalio 6 d. Europos Parlamento ir Tarybos direktyva 97/50/EB (OL L 291, 1997 10 24, p. 35)." 2 straipsnis 1. Žodžiai "Austrija, Suomija" ir "Švedija", esantys Susitarimo VII priedo dalyje SEKTORINĖS ADAPTACIJOS, išbraukiami. 2. Susitarimo VII priedo 4 punkto (Tarybos direktyva 93/16/EEB) adaptacijos keičiamos taip: i) įtraukiama ši nauja a adaptacija: "a) Pavadinimų, pateiktų 5 straipsnio 3 dalyje ir 7 straipsnio 2 dalyje pagal direktyvos 44a straipsnį, sąrašai iš dalies keičiami laikantis toliau pateiktos tvarkos: I. Pakeitimai, susiję su EB valstybių narių pavadinimų sąrašais: 1. Jei prašymą pateikia EB valstybė narė: a) ELPA ekspertai dalyvauja Bendrijos vidaus spendimų priėmimo procese, kuris numatytas direktyvos 44a straipsnio 2 dalyje pagal Susitarimo 100 straipsnį. b) Bendrijos sprendimas persiunčiamas EEE jungtiniam komitetui pagal Susitarimo 102 straipsnį. 2. Jei prašymą pateikia ELPA valstybė: a) Prašymą dėl pakeitimo ELPA valstybė pateikia EEE jungtiniam komitetui. b) EEE jungtinis komitetas prašymą persiunčia Komisijai. c) Komisija perduoda prašymą Komitetui, numatytą direktyvos 44a straipsnio 2 dalyje; ELPA ekspertai dalyvauja pagal Susitarimo 100 straipsnį. d) Bendrijos sprendimas persiunčiamas EEE jungtiniam komitetui pagal Susitarimo 102 straipsnį. II. Pakeitimai, susiję su ELPA valstybių pavadinimų sąrašais: 1. Jei prašymą pateikia ELPA valstybė: a) Prašymą dėl pakeitimo ELPA valstybė pateikia EEE jungtiniam komitetui. b) EEE jungtinis komitetas prašymą persiunčia per kompetentingą pakomitetį darbo grupei, į kurią iš EB įeina direktyvos 44a straipsnio 2 dalyje minimo EB komiteto nariai, o iš ELPA — ELPA valstybių ekspertai. c) Sprendimą dėl pavadinimų sąrašų pakeitimo EEE jungtinis komitetas priima remdamasis ataskaita, kurią pateikia b punkte minima darbo grupė. 2. Jei prašymą pateikia EB valstybė narė: a) EB valstybė narė pateikia prašymą Komisijai; b) Komisija prašymą persiunčia EEE jungtiniam komitetui. c) EEE jungtinis komitetas laikosi 1 dalies b ir c punktuose nustatytos tvarkos."; ii) pirmiau minėtoje a adaptacijoje, kuri tampa b adaptacija, įrašai, pažymėti raide m "Austrijoje:", raide n "Suomijoje:" ir raide r "Švedijoje:" ir atitinkamos jų nuostatos išbraukiami, o raidė o ("Islandijoje"), p ("Norvegijoje:") ir q ("Lichtenšteine:") tampa atitinkamai raidėmis m, n ir o; iii) pirmiau minėtoje b adaptacijoje, kuri tampa c adaptacija, įrašai "Austrijoje:", "Suomijoje:" ir "Švedijoje:" ir atitinkamos jų nuostatos išbraukiami iv) pirmiau minėtoje c adaptacijoje, kuri tampa d adaptacija, įrašai "Austrija:", "Suomija:" ir "Švedija:" ir atitinkamos jų nuostatos išbraukiami; v) pirmiau minėtoje d adaptacijoje, kuri tampa e adaptacija, įrašai "Austrija:", "Suomija:" ir "Švedija" bei jų nuostatos ir antraštės "- klinikinė biologija:", "- biologinė hematologija:" ir "- branduolinė medicina:" Išbraukiami. 3 straipsnis Europos Parlamento ir Tarybos direktyvos 97/50/EB tekstai ir Tarybos direktyvos 93/16/EEB adaptacijų, padarytų Akto dėl Austrijos Respublikos, Suomijos Respublikos ir Švedijos Karalystės stojimo sąlygų ir Sutarčių, kuriomis grindžiama Europos Sąjunga, pritaikomųjų pataisų I priedo XI skyriaus D (III) dalies 1 punktu, tekstai islandų ir norvegų kalbomis, kurie pridedami prie šio sprendimo teksto atitinkamomis kalbomis, yra autentiški. 4 straipsnis Šis sprendimas įsigalioja 2000 m. vasario 11 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį. 5 straipsnis Šis sprendimas skelbiamas Europos Bendrijų oficialiojo leidinio EEE dalyje ir EEE priede. Priimta Briuselyje, 1999 m. gruodžio 17 d. EEE jungtinio komiteto vardu Pirmininkas N. v. Liechtenstein [1] OL L 272, 1998 10 8, p. 8. [2] OL L 291, 1997 10 24, p. 35. [3] OL C 241, 1994 8 29, p. 21 su pritaikomosiomis pataisomis, padarytomis OL L 1, 1995 1 1, p. 1. --------------------------------------------------